ЕВРОПЕЙСКА КОНВЕНЦИЯ ЗА ЛАНДШАФТА
 Въведение
Страните членки на Съвета на Европа, подписващи настоящето,
Като се има предвид, че стремежът на Съвета на Европа е да постигне по -голямо единство между своите членки, което има за цел опазване и осъществяване на идеалите и принципите, които са тяхно общо наследство, и че в частност тази цел е съгласувана чрез споразумения в икономическата и социална области;
Заинтересовани да   постигнат устойчиво развитие, което е основано на балансирани и хармонизирани взаимоотношения между социалните нужди, икономическата активност и околната среда;
Като отбелязват, че ландшафтът е от значение поради обществената роля която изпълнява в културната, екологичната , в околната среда и социалната области и създава ресурс, благоприятстващ икономическата активност, чието опазване, управление и планиране могат да допринесат за създаване на работни места;
Като съзнават ,че ландшафтът допринася за формиране на местните култури и че той е основен компонент на Европейското природно и културно наследство, като същевременно допринася за човешкото благополучие и за консолидиране на Европейската идентичност;
Като признават ,че ландшафтът е съществена част, която навсякъде определя качеството на жизнения стандарт на хората: в градски и селски области, в нарушени площи, както и площи с високо качество, в площи, признати като такива с изключителна красота, както и в обикновени площи;
Като отбелязват, че развитието на земеделието, горското стопанство, промишленото и минното дело,   на регионалното планиране, градското планиране, транспорт, инфраструктура, туризъм и почивно дело, както и в по-общ план промените в световната икономика, ускоряват в повечето случаи промените в ландшафта;
Като желаят да откликнат на желанието на обществото да изпитва удовлетворение от високото качество на ландшафта, както и да играе активна роля в усъвършенстването на ландшафта;
1

Като вярват, че ландшафтът е ключов елемент от индивидуалното и обществено благополучие и че неговото опазване, управление и планиране е свързано с отговорности за всеки един;
Като зачитат съществуващите законовите текстове в международен мащаб в областта на опазването и управлението на природното и културно наследство, областното и пространствено планиране, местното самоуправление и трансграничното сътрудничество, и в часност Конвенцията за опазване на дивата природа и естествените местообитания / Берн, 19 септември 1979 г./, Конвенцията за опазване на архитектурното наследство на Европа /Гранада.З октомври 1985 г./, Европейската конвенция за опазване на архитектурното наследство /ревизирана/ /Валета, 16 януари 1992 г./, Европейската конвенция за трансгранично сътрудничество между териториалните общности или власти /Мадрид,21 май 1980 г./ и техните допълнителни протоколи,Европейската харта за местно самоуправление /Страсбург, 15 октомври 1985Г. /, Конвенцията за биологично разнообразие /Рио,5 юни 1992г./, Конвенцията за опазване на световното културно и природно наследство /Париж,     16 ноември 1972г. / и Конвенцията за достъп до информация, обществено участие при вземане на решение и достъп до законодателството, засягащо въпросите на околната среда /Аарус,25 юни 1998 г./ ;
Като признават, че качеството и разнообразието на Европейския ландшафт създава определени ресурси, както и фактът, че е от значение да се обединят усилията за неговото съхранение, управление и планиране;
Като желаят да осигурят нов инструмент, посветен изключително на опазването, управлението и планирането на всички ландшафти в Европа,
Се съгласиха, както следва:

ГЛАВА I - ОСНОВНИ ПОЛОЖЕНИЯ
Член 1 - Определения
За целите на Конвенцията:
а     "Ландшафт" означава площ, както се разбира   и от хората.чиито отличителни белези са резултат от действието и взаимодействието на природни и/или човешки фактори;
2

б       "Ландшафтна  политика"  означава  изразяване  на  основните принципи,стратегии и ръководства от страна на компетентните обществени органи .което позволява вземането на специфични мерки с цел осигуряване на опазването, управлението и планирането на ландшафта;
"Конкретно качество на ландшафта" означава за определен   ландшафт, компетентните обществени органи да се съобразяват с желанието на обществото относно характерните черти на ландшафта в неговата цялост;
"Опазване на ландшафта" означава предприемане на действия за осигуряване на бъдещо съществено развитие , които ще допринесат за запазване и поддръжка на съществени или специфични черти на ландшафта, определени посредством наследените му качества, които са резултат от неговата природна конфигурация и/или човешка дейност;
"Управление на ландшафта" означава действия от гледна точка на устойчиво развитие , с цел да се осигури редовно поддържане на ландшафта, като по този начин се ръководят и хармонизират промените, които се осъществяват посредством обществени, икономически и на околната среда процеси;
"Планиране на ландшафта" означава сериозни действия с оглед на бъдещето, с цел подчертаване,съхранение или създаване на ландшафт;
Член 2 -   Сфера на действие
Предмет на постановките, които се съдържат в Член 15,тази Конвенция се прилага в цялата територия на Страните и покрива природни, селски, градски и околоградски области. Тя включва земи, вътрешно териториални води и морски площи.Тя засяга ландшафти, които могат да бъдат считани за спорни, както и обикновени или нарушени ландшафти.
Член 3 - Цели
Целите на тази Конвенция са да съдействат за запазване, управление  и планиране на ландшафта, както и до организиране на Европейско сътрудничество по въпросите на ландшафта.
З

Глава II - НАЦИОНАЛНИ МЕРКИ
Член 4 - Раздел за права и задължения
Всяка страна ще прилага тази Конвенцията, в частност Член 5 и 6 , съобразно собственото си законодателство, в съгласие с конституционалните си принципи и административни разпореждания и съгласно принципите на субсидиране ,като се вземе под внимание Европейската харта за местно самоуправление. Без да се подценяват постановките на тази Конвенция, всяка Страна ще хармонизира приложението на тази Конвенция със собствената си политика.
Член 5 - Основни мерки
Всяка Страна се задължава:
а    да приеме закон за ландшафта, където последният ще се разглежда като съществен компонент от човешкото обкръжение, като израз на разнообразието на тяхното споделено културно и природно наследство и основа на тяхната идентичност.
б    да въведе и приложи в действие политика за ландшафта, насочена към опазване на ландшафта, неговото управление и планиране, чрез приемане на 5 специфични мерки, обяснени в Член б;
в     да въведе процедури за участие на обществеността, местните и регионалните власти и други организации, които са заинтересовани от яснота при прилагането на политиката за ландшафта, което е споменато в по-горния параграф;
г     да включи ландшафта в политиката си за регионално и  градско планиране, както и в политиката си за културно, земеделско, социално и икономическо развитие и за околната среда, както и във всяка друга политика, свързана с прякото или непряко въздействие върху ландшафта;
Член 6 -   Специфични мерки
А Осведомяване
Всяка Страна се задължава да повиши степента на осведоменост сред цивилното население, частните организации и държавните органи  за значението на ландшафта, неговата роля и промените в него.
4

б Обучение и квалификация
Всяка Страна се задължава да съдейства :
а    за обучение на специалисти по оценка и експлоатация на ландшафта;
б    за мултидисциплинарни програми за обучение в областта на политиката за ландшафта, неговото опазване, управление и планиране, за професионалисти в частния и обществен сектор, както и за сдружения, свързани с ландшафта;
в     за курсове в училища и университети, които посредством съответната степен на обучение, ще бъдат адресирани към обяснение значението на ландшафта, както и към обяснение на темите, свързани с неговото опазване, управление и планиране.
С Идентификация и оценка
1. С активното участие на заинтересованите страни, както е определено в Член 5, и с оглед на подобряване на познанията за собствения ландшафт .всяка Страна се задължава:
а    I      да идентифицира ландшафта на собствената си територия ;
II       да анализира неговите характеристики както и силите и въздействията, които ги променят;
III     да обърне внимание на промените ;
б    да направи оценка на идентифицирания по този начин ландшафт, като обърне внимание на  негови специфични  ценни качества, установени от заинтересованите страни и заинтересованото население.
2. Процедурите по идентификация и оценка ще бъдат ръководени чрез обмяна на опит и методология, което е организирано от Страните на Европейско равнище, в съответствие с Член 8.
Д Конкретни качества на ландшафта
Всяка Страна се задължава да определи конкретните качества на ландшафта, които засягат идентифицирания ландшафт ,след обществена дискусия в съответствие с Член 5.
5

Е Прилагане
За да има ефект политиката за ландшафта, всяка Страна се задължава да въведе
инструменти с цел опазване, управление и/или планиране на ландшафта.

ГЛАВА III -   ЕВРОПЕЙСКО СЪТРУДНИЧЕСТВО
Член 7 - Международна политика и програми
Страните се задължават да си сътрудничат в обсъждането на участието на ландшафта в международната политика и програми ,като препоръчат, където е уместно, в тях да бъде обърнато внимание и на разглеждането на ландшафта.
Член 8 - Съвместно сътрудничество и обмен на информация
Страните се задължават да си сътрудничат с цел да ускорят ефективността на взетите мерки, съобразно други членове на тази Конвенция и в частност:
а    да си окажат взаимно техническо и научно сътрудничество по въпросите за ландшафта посредством сдружения и обмяна на опит, както и чрез резултатите от изследователските проекти.
б    да съдействат за обмен на специалисти по ландшафта и в частност с цел за информация и обучение;
в     да обменят информация по всички въпроси, които се третират в постановките на тази Конвенция.
Член 9 - Трансграничен ландшафт
Страните ще насърчават трансграничното сътрудничество на местно и регионално ниво и когато е необходимо да подготвят и приложат съвместни програми за ландшафта.
Член 10   - Мониторинг на прилагането на Конвенцията
1 Съществуващият компетентен Комитет от експерти, конституиран съобразно     Член 17 от Статута на Европейския съвет, ще бъде създаден от Комитета от министрите на Европейския съвет, за да бъде отговорен за мониторинга при прилагането на Конвенцията.
6

2 Като проследява всяко съвещание на Комитета от експерти .Главният секретар на Съвета на Европа ще предаде доклад на Комитета от министрите за извършената    дейност от Комитета от експерти , както и за функционирането на Конвенцията.
3 Комитетът от експерти ще предложи на Комитета от министри критериите за обсъждане и правилата за ръководство на Награда за ландшафт на Европейския съвет.
Член 11 - Награда за ландшафт на Съвета на Европа
1. Наградата за ландшафт на Съвета на Европа е отличие, с което могат да бъдат удостоявани местни и регионални власти и техни групировки, които са \конституирани като част от политиката за ландшафта на Страните по тази Конвенция, политика или мерки за опазване, ръководство и /или планиране на техния ландшафт, която политика или мерки са с доказан продължителен ефект и по този начин представляват пример за властите на други територии на Европа. Отличието може да бъде връчено също така и на неправителствени организации, които имат забележителен принос в опазване на ландшафта, неговото управление или планиране.
2. Кандидатите за Наградата за ландшафт на Съвета на Европа ще бъдат представяни на Комитета от експерти на Страните, споменат в Член 10. Трансграничните  местни  и  регионални  власти  и  групировки  на заинтересованите местни и регионални власти, могат да кандидатстват като докажат, че те съвместно ще управляват въпросния ландшафт.
3. По предложение на Комитета от експерти, споменат в Член 10, Комитетът от министрите ще определи и публикува критериите за удостояване с Наградата за ландшафт на Съвета на Европа, ще приеме съответните правила и ще връчи Наградата.
4. Присъждането на Наградата за ландшафт на Съвета на Европа има за цел да стимулира онези,които получават наградата, да осигурят устойчиво опазване, управление и/или планиране на областите от съответния ландшафт.
7

ГЛАВА IV - ЗАКЛЮЧИТЕЛНИ КЛАУЗИ
Член 12 - Връзка с други инструменти
Постановките на тази Конвенция няма да ощетят по-строгите постановките, които засягат опазването, управлението и планирането на ландшафта и които се съдържат в други съществуващи или бъдещи задължителни национални или международни инструменти.
Член 13 - Подписване, ратификация и влизане в сила
1. Тази Конвенция ще бъде отворена за подписване от Страните членки на Съвета на Европа.Тя ще бъде обект на ратификация,приемане или одобрение, Инструментите за ратификация, приемане или одобрение ще бъдат депозирани при Главния секретар на Съвета на Европа.
2. Тази Конвенция ще влезе в сила на първия ден от месеца, който следва след изтичане на период от три месеца от датата на която десет Държави членки на Съвета на Европа са изразили своето съгласие да бъдат включени към Конвенцията в съответствие с постановките на предшестващия параграф.
3. По отношение на всяка държава, която подписва и която съответно изрази съгласието си да бъде включена в Конвенцията, Конвенцията ще влезе в сила на първия ден от месеца, който следва след изтичане на период от три месеца след датата на депозиране на инструмента за ратификация, приемане или одобрение.
Член 14 - Достъп
1. След влизане в сила на тази Конвенция, Комитетът от министрите на Съвета на Европа може да покани Европейската общност и Европейските държави, които не са членки на Съвета на Европа, да се присъединят към Конвенцията на мажоритарен принцип, както е указано в Член 20 от Статута на Съвета на Европа и чрез явен вот на Страните членки, които имат право на места в Комитета от министрите.
2. По отношение на всяка присъединила се държава или Европейската общност в случаите на достъп, тази Конвенция ще влезе в сила на първия ден от месеца, който следва след изтичането на период от три месеца от датата на
8

депозиране на инструмента за достъп на Главния секретар на Съвета на Европа.
Член 15 - Територии на приложение
1. Всяка Държава или Европейската общност могат по време на подписването или когато депозират своите инструменти за ратификация, приемане, одобрение или достъп, да определят териториите или територията върху която може да се прилага Конвенцията.
2. Всяка Страна на някоя по-късна дата, чрез деклара.ция, адресирана до Главният секретар на Съвета на Европа, може да разшири приложението на тази Конвенция върху коя да е друга територия, определена в декларацията. Конвенцията ще влезе в сила за тази територия на първия ден след изтичане на период от три месеца след датата на приемане на декларацията от Главния секретар.
3. Всяка декларация, направена в съответствие с горните два параграфа, по отношение на всяка територия, спомената в такава декларация, може да бъде оттеглена чрез нотификация, адресирана до Главния секретар.Такова оттегляне ще влезе в сила на първия ден от месеца, който следва след изтичане на период от три месеца след датата на приемане на нотификацията от Главния секретар.
Член 16 - Денонсиране
1. Всяка Държава може по всяко време да се откаже от тази Конвенция посредством нотификация, адресирана до Главния секретар на Съвета на Европа.
2. Такъв отказ ще влезе в сила на първия ден от месеца, който следва след изтичането на период от три месеца от датата на приемане на нотификацията от Главния секретар.
Член 17 - Допълнения
1. Всяка Страна или Комитетът от експерти, както е отразено в Член 10, може да предложи допълнения към тази Конвенция
9

2. Всяко предложение за допълнение ще бъде нотифицирано до Главния секретар на Съвета на Европа, който ще представи предложението до Страните членки на Съвета на Европа, на другите Страни, и до всяка Европейска страна, която още не е член на Съвета на Европа, но която е поканена да се присъедини към тази Конвенция в съответствие с постановките на Член 14.
3. Комитетът от експерти, споменат в Член 10,ще проучи всяко предложено допълнение и ще представи приетия текст в Съвета от министрите за одобрение чрез мнозинство от три-четвъри от представителите на Страните. Текстът ще бъде предаден за приемане от Страните след одобрение от Комитета на министрите чрез мнозинство, определено в Член 20 на Статута на Съвета на Европа и чрез явен вот от Страните членки, които имат право на места в Комитета от министри.
4 Всяко допълнение ще влезе в сила по отношение на Страната, която го е приела, на първия ден от месеца, който следва след изтичане на период от три месеца от датата на която три Страни членки на Съвета на Европа са информирали Главния секретар за това приемане. По отношение на всяка Страна, която междувременно също приеме такова допълнение, то ще влезе в сила на първия ден от месеца, който следва след изтичане на период от три месеца след датата, на която споменатата Страна е информирала Главния секретар за това приемане.
Член 18 - Нотификации
Главният секретар на Съвета на Европа ще уведоми Страните членки на Съвета на Европа, всяка Страна или Европейската общност, които се присъединяват към тази Конвенция , за:
а     всеки подпис;
б    депозирането на всеки инструмент за ратификация, приемане, одобрение или достъп:
в     всяка дата за влизане в сила на тази Конвенция в съответствие с Член 13,
14 и 15;
г     всяка декларация.направена в съответствие с Член 15;
д     всеки отказ, направен в съответствие с Член 16;
10

е     всяко предложение за допълнение, всяко допълнение, прието в съответствие с Член 17 и датата на която то влиза в сила;
ж    всякакво друго действие, нотификация, информация или комуникация, свързани с тази Конвенция.
Като свидетели за подписването   на гореизложеното, които са напълно упълномощени за това , подписаха тази Конвенция.
Изготвено във Флоренция, 20 октомври 2000 г., на английски и френски езици, като двата текста са напълно автентични, в единично копие, което ще бъде депозирано в архивите на Съвета на Европа. Главният секретар на Съвета на Европа ще връчи потвърдените копия на всяка Страна членка на Съвета на Европа и до всяка Страна или до Европейската общност, които са поканени да се присъединят към тази Конвенция.
11